**Fácánkert Község Önkormányzata Képviselőtestületének**

**7/2017. (V.30.) önkormányzati rendelete**

**a településfejlesztéssel és településrendezéssel összefüggő partnerségi egyeztetés szabályairól**

Fácánkert Község Önkormányzatának Képviselő-testülete az Alaptörvény 32. cikk bekezdésében meghatározott eredeti jogalkotói hatáskörében, a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 1. pontjában meghatározott feladatkörében eljárva a következőket rendeli el:

**1. Általános rendelkezések**

**1.§**

Fácánkert Község Önkormányzata (a továbbiakban: Önkormányzat) közigazgatási területére vonatkozó településfejlesztési koncepció, az integrált településfejlesztési stratégia, a településrendezési eszközök, a településképi arculati kézikönyv és a településképi rendelet elkészült tervezetével (a továbbiakban együtt: településfejlesztési és településrendezési dokumentumok) kapcsolatos partnerségi egyeztetés során

1. a partnerek tájékoztatásának módjára és eszközeire,
2. a partnerségi javaslatok, vélemények megadásának módjára, határidejére, nyilvántartásának módjára,
3. az el nem fogadott partnerségi javaslatok, vélemények indokolásának módjára és a dokumentálásuk, nyilvántartásuk rendjére,
4. az elfogadott koncepció, stratégia, településrendezési eszközök, kézikönyv és településképi rendelet nyilvánosságát biztosító intézkedésekre

a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI. 8.) Korm. rendelet (a továbbiakban: Korm. rendelet) és e rendelet szabályait kell alkalmazni.

**2.§**

E rendelet alkalmazásában: Partner (a továbbiakban: Partner): az egyeztetésben résztvevő

1. Fácánkert Község közigazgatási területén a lakcímnyilvántartásban bejelentett lakóhellyel rendelkező személy,
2. az eljárás előzetes tájékoztatási szakaszában, továbbá, ha az egyeztetési eljárásban nincs előzetes tájékoztatási szakasz, a településfejlesztési és településrendezési dokumentumokhoz kapcsolódó partnerségi véleményezés során a településfejlesztési és településrendezési dokumentum vonatkozásában székhelye, telephelye vagy tevékenysége okán érintett érdekképviseleti, civil és gazdálkodó szervezet, egyház, valamint elismert tevékenységet végző vallási közösség,
3. a környezet védelmének általános szabályairól szóló 1995. évi LIII. törvény 98. § (2) bekezdés a) pontja alapján a településrendezési eszközök véleményezési eljárásába bejelentkező szervezetek (a továbbiakban: környezetvédelmi egyesület)

**2. A partnerek tájékoztatásának módja és eszközei**

**3.§**

A polgármester a településfejlesztési és településrendezési dokumentumok Korm. rendelet 28. § (1) bekezdésében meghatározott partnerségi egyeztetési kötelezettségének a Korm. rendeletben meghatározott szabályoknak megfelelően, az egyeztetési eljárás módjától függően, az előzetes és munkaközi tájékoztatás során az 1. mellékletben részletezettek szerint a településfejlesztési és településrendezési dokumentumok

1. az Önkormányzat honlapján,
2. közterületen elhelyezett hirdetőfelületen,
3. helyi lapban,
4. lakossági fórumon történő ismertetése útján tesz eleget.

**4. §**

A polgármester a Partnerek tájékoztatása, valamint a településfejlesztési és településrendezési dokumentumok egyeztetési eljárásának elősegítése céljából, a dokumentumok tartalmától és az egyeztetési eljárás módjától függően, az Önkormányzat honlapján teszi közzé az értelmezéshez szükséges mértékben részletezett előzetes tájékoztatás és a munkaközi tájékoztatás véleményezési dokumentumait.

**5. §.[[1]](#footnote-1)**

A településfejlesztési és településrendezési dokumentumok 3. § d) pontja szerinti partnerségi egyeztetése esetén a polgármester a lakossági fórumot a Korm. rendelet 29/A. § (7) bekezdés a) pontja szerinti feltételek teljesülését követő időpontra hívja össze.

**3. A** **partnerségi javaslatok, vélemények megadásának módja, határideje, nyilvántartásának módja**

**6.§**

(1)[[2]](#footnote-2) A közzétett hirdetmény alapján, valamint a lakossági fórumot követőn a partnerek a tájékoztatóban meghatározott, a Korm. rendelet 29/A (7) bekezdés b) pontja szerinti határidőig írásos észrevételeket tehetnek az alábbi módokon.

1. papíralapon a polgármesternek címezve, az önkormányzat címére -7136 Fácánkert, Árpád u. 12. - történő megküldéssel, vagy
2. elektronikus levélben a [facankert@facankert.hu](mailto:facankert@facankert.hu) e-mail címre történő megküldéssel.

(2) A beérkezett javaslatokat, véleményeket a polgármester az (1) bekezdésben megjelölt határidő elteltét követően továbbítja a fejlesztési dokumentum vagy a településrendezési eszköz készítésével megbízott tervezőnek.

(3) A tervező a véleményekkel, javaslatokkal kapcsolatos szakmai véleményét - a tervezési szerződésben megállapított határidőben - megküldi az önkormányzat részére, a polgármesternek címezve.

(4) A szakmai javaslatok alapján a főépítész a vélemények, javaslatok elfogadására vonatkozó döntés tervezetet készít.

**7. §**

(1) A beérkezett vélemények, javaslatok elfogadásáról vagy el nem fogadásáról, az el nem fogadás indokolásáról a Képviselő-testület dönt.

(2)Településrendezési eszköz tárgyalásos vagy állami főépítészi eljárásban történő lefolytatása esetén a beérkezett vélemények, javaslatok elfogadásáról vagy el nem fogadásáról, az el nem fogadás indokolásáról a polgármester dönt.

**8.§**

A beérkezett véleményeket, javaslatokat az önkormányzat a beérkezés sorrendjében nyilvántartja.

**9.§**

(1) A településfejlesztési és településrendezési dokumentum partnerségi egyeztetési eljárásban beérkezett javaslatokat, észrevételeket, véleményeket az Önkormányzat nyilvántartásba veszi.

(2) Az (1) bekezdés szerinti nyilvántartás az alábbiakat tartalmazza:

1. a véleményező, javaslattevő nevét, továbbá lakhelyét, székhelyét, vagy telephelyét,
2. a vélemény, javaslat rövid tartalmát,
3. annak megjelölését, hogy a vélemény javaslat előzetes vagy munkaközi tájékoztatás során érkezett-e,
4. a beérkezett véleményekre, javaslatokra adott válaszok rövid tartalmát, elutasítás esetén ennek indokát,
5. a véleményt, javaslatot elfogadó, vagy elutasító képviselő-testület határozat számát, vagy - a 7. §. (2) bekezdés szerinti esetekben - a polgármester döntésének megjelölését.

(3) Az (1) és (2) bekezdés szerinti dokumentumokat a közfeladatot ellátó szervek iratkezelésére vonatkozó szabályok szerint, az ott meghatározott határidőig kell ellenőrizni.

**4. Az elfogadott településfejlesztési és településrendezési dokumentumok** **nyilvánosságát biztosító intézkedések**

**10. §**

(1) Az elfogadott településfejlesztési és településrendezési dokumentumokat az Önkormányzat honlapján folyamatosan közzé kell tenni annak elfogadását követő 15 napon belül.

(2) A polgármester a településképi arculati kézikönyv és a településképi rendelet hatásainak vizsgálata érdekében az Önkormányzat honlapján nyilvános értékelő felületet működtet.

**5. Záró rendelkezések**

**11. §**

(1) Ezen rendelet a kihirdetést követő napon lép hatályba.

(2) A rendelet kihirdetéséről – az önkormányzat hirdetőtábláján történő kifüggesztés útján - a jegyző gondoskodik.

Fácánkert, 2017. május 29.

Orbán Zsolt Tóth Adrienn

polgármester jegyző

**Záradék:**

Az önkormányzati rendelet kihirdetésének napja: 2017. május 30.

Az önkormányzati rendelet levételének napja:

Tóth Adrienn

jegyző

1. **melléklet a 7/2017. (V.30.) önkormányzati rendelethez[[3]](#footnote-3)**

|  |  |  |  |  |
| --- | --- | --- | --- | --- |
|  | A | B | C | D |
|  | DOKUMENTUM MEGNEVEZÉSE | TELEPÜLÉSRENDEZÉSI ESZKÖZ EGYEZTETÉSI  ELJÁRÁSÁNAK TÍPUSA | TÁJÉKOZTATÁSI FORMA | |
| AZ ELŐZETES TÁJÉKOZTATÁS  ESZKÖZEI | A MUNKAKÖZI TÁJÉKOZTATÁS ESZKÖZEI |
| 1. | Településfejlesztési koncepció készítése |  | a) közterületen elhelyezett hirdetőfelületen,  b) az önkormányzat helyi lapjában,  c) önkormányzati honlapon,  d) lakossági fórumon | a) közterületen elhelyezett hirdetőfelületen,  b) az önkormányzat helyi lapjában,  c) önkormányzati honlapon,  d) lakossági fórumon |
| 2. | Településfejlesztési koncepció módosítása |  | - | a) önkormányzati honlapon |
| 3. | Integrált településfejlesztési stratégia készítése |  | a) közterületen elhelyezett hirdetőfelületen,  b) az önkormányzat helyi lapjában,  c) önkormányzati honlapon,  d) lakossági fórumon | a) közterületen elhelyezett hirdetőfelületen,  b) az önkormányzat helyi lapjában,  c) önkormányzati honlapon,  d) lakossági fórumon |
| 4. | Integrált településfejlesztési stratégia módosítása |  | - | a) önkormányzati honlapon  b) lakossági fórumon |
| 5. | Településképi arculati kézikönyv készítése és módosítása |  | a) közterületen elhelyezett hirdetőfelületen,  b) az önkormányzat helyi lapjában,  c) önkormányzati honlapon,  d) lakossági fórumon | a) közterületen elhelyezett hirdetőfelületen,  b) az önkormányzat helyi lapjában,  c) önkormányzati honlapon,  d) lakossági fórumon |
| 6. | Településképi rendelet készítése és módosítása |  | a) közterületen elhelyezett hirdetőfelületen,  b) az önkormányzat helyi lapjában,  c) önkormányzati honlapon,  d) lakossági fórumon | a) közterületen elhelyezett hirdetőfelületen,  b) az önkormányzat helyi lapjában,  c) önkormányzati honlapon,  d) lakossági fórumon |
| 7. | Településrendezési eszköz készítése és módosítása | Teljes eljárás | a) közterületen elhelyezett hirdetőfelületen,  b) az önkormányzat helyi lapjában,  c) önkormányzati honlapon,  d) lakossági fórumon | a) közterületen elhelyezett hirdetőfelületen,  b) az önkormányzat helyi lapjában,  c) önkormányzati honlapon,  d) lakossági fórumon |
| Egyszerűsített eljárás | - | a) közterületen elhelyezett hirdetőfelületen,  b) az önkormányzat helyi lapjában,  c) önkormányzati honlapon,  d) lakossági fórumon |
| Tárgyalásos eljárás | - | a) közterületen elhelyezett hirdetőfelületen,  b) az önkormányzat helyi lapjában,  c) önkormányzati honlapon,  d) lakossági fórumon |
| Tárgyalásos eljárás  az Eljr. 32. § (6) b)  pont szerint | - | a) önkormányzati honlapon  b) lakossági fórumon |
| Állami főépítészi eljárás | - | a) önkormányzati honlapon  b) lakossági fórumon |

1. **melléklet a 7/2017. (V.30.) önkormányzati rendelethez[[4]](#footnote-4)**

**PARTNERI ADATLAP**

Partnerségi egyeztetésben való részvételhez

Alulírott

Név/ Szervezet: ………………………………………………..………….……………………….......................................

Képviseletre jogosult személy: ………………………………………….……………………............................................

Lakcím / székhely: …………………………………………………………………………………......................................

E-mail cím: ………………………………………………………………………………………….......................................

Telefonszám: ……………………………………………………………………………………….......................................

a Fácánkert Község Önkormányzata által készítendő

……………………………………………………………………………………………………………………………………….

megnevezésű dokumentum partnerségi egyeztetési eljárásában az alábbi észrevétellel, javaslattal (véleménnyel) kívánok élni:

……………………………………………………………………………………………………............................................

……………………………………………………………………………………………………............................................

……………………………………………………………………………………………………............................................

……………………………………………………………………………………………………............................................

……………………………………………………………………………………………………............................................

……………………………………………………………………………………………………............................................

……………………………………………………………………………………………………............................................

Az eljárás további szakaszaiban *(megfelelő aláhúzandó)*

a) részt kívánok venni.

b) nem kívánok részt venni.

Fácánkert, ……………………………………

….…………………………

aláírás

A kitöltött és aláírt adatlapot az alábbi címek valamelyikére kérem eljuttatni:

Postacím: 7136 Fácánkert, Árpád u. 12., vagy e-mail cím: [facankert@facankert.hu](mailto:facankert@facankert.hu)

1. Módosította a 6/2019. (V. 30) önk. rendelet Hatálybalépés időpontja: 2019. 06. 01. [↑](#footnote-ref-1)
2. Módosította a 6/2019. (V. 30) önk. rendelet Hatálybalépés időpontja: 2019. 06.01. [↑](#footnote-ref-2)
3. Módosította a 6/2019. (V.30.) önk.rendelet Hatályos 2019. 06.01. [↑](#footnote-ref-3)
4. Módosította a 6/2019. (V.30.) önk. rendelet Hatályba lépés időpontja: 2019. 06.01. [↑](#footnote-ref-4)